cyanic-selkie/wikianc huggingface dataset:
Phjončhana
Phjončhanā notika 2009. gada Pasaules čempionāts biatlonā, tā ir vairākkārt kandidējusi uz olimpisko spēļu rīkošanu, taču nekad netika izvēlēta par olimpisko spēļu rīkotāju, līdz balsojumā par 2018. gada ziemas olimpiskajām spēlēm Phjončhana guva uzvaru, un šeit tika sarīkotas 23. ziemas olimpiskās spēles.
Pesahs
Pesahs (he, Pesach; yi, Paysakh) ir ebreju svētki, kuros tiek svinēta viņu aiziešana no Ēģiptes verdzības. Svētki pēc ebreju kalendāra tiek svinēti no 15. līdz 21. nisanam (martā vai aprīlī pēc Gregora kalendāra). Latviski tie pazīstami arī kā "Ebreju Lieldienas".
Pesahs veltīts ebreju nācijas dzimšanai un fiziskajai brīvībai no verdzības, kā arī garīgajai brīvībai. Svētkos tiek svinēta brīvība no Ēģiptes verdzības; tas ir nacionālās vienotības festivāls; tie ir ģimenes kopības svētki; arī pavasara atnākšanas svētki, kas simbolizē jaunu sākumu; taču galvenokārt tie ir brīvības svētki.
Svētku vēsture
Torā rakstīts, ka, lai piespiestu faraonu ļaut izraēļiem doties prom no Ēģiptes, Dievs ēģiptiešiem uzsūtīja desmit nelaimes. Pēdējā, desmitā, bija visu Ēģiptes pirmdzimto nāve. Kad faraons atļāva izraēļiem doties prom, viņi darīja to tādā steigā, ka nenogaidīja, līdz uzrūgs maizes mīkla. Tieši tāpēc viens no svētku simboliem ir macas maizīte no neraudzētas mīklas.
Svētku izcelšanās un pamatnoteikumi aprakstīti jau Otrajā Mozus grāmatā:
Svinības mājās koncentrējas uz rituālo Sedera svētku maltīti. Pirms svētkiem māja jāiztīra no hamec (chametz), jebkā, kas varētu būt raudzēts — graudu produktiem, maizes, daudziem alkoholiskajiem dzērieniem, lai ievērotu Otrajā Mozus grāmatā rakstīto: "15 Septiņas dienas ēdiet neraudzētu maizi. Pirmajā dienā izmetiet raugu no saviem namiem, jo ikviens, kas no pirmās līdz septītajai dienai ēd ko raudzētu, tā dvēsele lai tiek izdzēsta no Israēla."
Skaitļa "četri" motīvs
Tradīcijās, kas saistītas ar Pesahu, bieži figurē skaitlis "četri".
Vaļējā zvaigžņu kopa
Vaļējā zvaigžņu kopa ir zvaigžņu kopa, kurā ir mazāk par 1000 zvaigznēm un tās ir veidojošās vienā un tajā pašā gigantiskajā gāzu mākonī un savstarpēji mijiedarbojas ar savu gravitācijas spēku. Atšķirībā no lodveida zvaigžņu kopas, vaļējajā kopā zvaigznes atrodas daudz tālāk viena no otras.
Kopas galaktikās atrodas spirālzaros, kurās pat mūsdienās veidojas jaunas zvaigznes. Tās sastāv galvenokārt no jaunām zvaigznēm, līdz desmit miljonu gadu vecumu ar nelieliem izņēmumiem līdz vairākiem miljardiem gadu. Tās veidojas no H II reģiona.
Vaļējās zvaigžņu kopās parasti ir līdz vairākiem simtiem objektu apgabalā līdz 30 gaismas gadu diametru. Tā kā tajos blīvums ir mazāks par lodveida zvaigžņu kopām, tad zvaigznes kopā satur mazāks gravitācijas spēks. Ar laiku tās izjauc gigantiskais molekulārais mākonis vai citas zvaigžņu kopas.
Dizains
Dizains ir plāns vai specifikācija objekta vai sistēmas izveidošanai vai aktivitātes vai procesa īstenošanai, vai arī šī plāna vai specifikācijas rezultāts prototipa, produkta vai procesa formā. Darbības vārds izsaka dizaina izstrādes procesu. Dažos gadījumos par projektēšanas darbību var uzskatīt arī tiešu objekta uzbūvi bez skaidra iepriekšēja plāna (piemēram, amatniecībā, dažās inženierzinātnēs, kodēšanā un grafiskajā dizainā). Dizainam parasti jāatbilst noteiktiem mērķiem un ierobežojumiem, tajā var ņemt vērā estētiskos, funkcionālos, ekonomiskos vai sociāli politiskos apsvērumus, un tam ir paredzēts mijiedarboties ar noteiktu vidi. Galvenie dizaina piemēri ietver arhitektūras rasējumus, inženiertehniskos rasējumus, biznesa plāni, shēmu diagrammas un šūšanas modeļus.
Personu, kas veido dizainu, sauc par dizaineru, kas parasti tiek lietots cilvēkiem, kuri profesionāli strādā vienā no dažādajām dizaina jomām, parasti norādot, kura joma tiek risināta (piemēram, tekstila dizainers, modes dizainers, produktu dizainers, pakalpojumu dizaineris, konceptu dizaineris, tīmekļa dizainers (vietnes dizainers) vai interjera dizainers), bet arī citi, piemēram, arhitekti un inženieri. Dizainera darbību secību sauc par dizaina procesu, iespējams, izmantojot dizaina metodes. Dizaina izveides process var būt īss (ātra skice) vai ilgstošs un sarežģīts, ietverot ievērojamu izpēti, pārrunas, pārdomas, modelēšanu, interaktīvu pielāgošanu un pārprojektēšanu.
Pirmā Pasaules rūpniecības izstāde notika 1851. gadā Londonā. Latvijā jēdziens "dizains" ienāca 1960. gados.
Dizains Latvijā
Dizains (jēdziens) Latvijas sabiedrībā pārsvarā tiek lietots atsaucoties uz priekšmetu dekoratīvo funkciju vai luksusa precēm. Lai gan tas var kalpot par cilvēku dzīves kvalitātes uzlabojošu instrumentu plašākā mērogā.
Dizaina nozares organizācija, biedrība „Latvijas Dizaineru savienība” (LDS) kopš 1987. gada apvienojušies dažādu dizaina jomu pārstāvji. Tās prezentētais mērķis ir dizaina attīstības veicināšana, tā vērtību apzināšana un saglabāšana, visu Latvijas dizaineru sadarbības sekmēšana, to interešu un tiesību noteikšana un aizstāvēšana, sabiedrības izglītošana un informēšana par dizaina nozari.
Šīs biedrības dizaina definīcija ir sekojoša:
"Dizains ir stratēģiskas attīstības process, pieeja un veids, kā identificēt un risināt problēmas. Efektīva dizaina izmantošana attiecas gan uz rezultātu, gan arī procesu, akcentējot dizaina domāšanas nozīmi visos lēmumu pieņemšanas un vadības līmeņos. Dizaina klātbūtne – izpratne un pielietošana – likumsakarīgi saistīta ar inovāciju un konkurētspējas veicināšanu it visās jomās. Dizains ietekmē ne vien tradicionālās industrijas un to radītos produktus un pakalpojumos, bet arī sociālo jomu, vides un informācijas kvalitāti,  kā arī teritoriālo attīstību."
LDS organizē dizaineru profesionālo sertifikāciju un izsniedz sertifikātus dizainera praksei noteiktās dizaina jomās.
LDS ir Starptautiskās rūpnieciskā dizaina organizāciju padomes (ICSID) biedrs un Latvijas Radošo savienību padomes locekle.
1904. gada Tour de France
1904. gada Tour de France bija otrais Tour de France daudzdienu velobrauciens, kas notika no 1904. gada 2. līdz 24. jūlijam. Pateicoties pirmo sacīkšu panākumiem, bez jebkādām šaubām tika rīkotas arī nākamās. Trase bija tieši tāda pati - sešu posmu laikā bija jāveic 2428 kilometri. Pirmais finišu sasniedza 1903. gada uzvarētājs Moriss Garēns, kurš, tāpat kā viņa tuvākie trīs sekotāji, tika diskvalificēts. Viņa rezultātu anulēja tādēļ, ka sportists sacīksti centies saīsināt, daļu tās veicot ar vilcienu. Par sacensību pirmās vietas ieguvēju galu galā pasludināja Anrī Kornē.
Bulls
Bulls var būt:
Dvietes apmetne
Dvietes apmetne bija akmens laikmeta un agrā bronzas laikmeta iedzīvotāju apdzīvota vieta Daugavas kreisajā krastā tagadējā Augšdaugavas novada (Dvietes pagasts) teritorijā.
Dvietes senleja
Dvietes apmetne atrodas Dvietes upes senlejā, kur ir atklātas aptuveni 15 senas apmetnes, kas tika apdzīvotas no akmens laikmeta līdz pat viduslaikiem. Dvietes, Munču, Dzenīšu, Berezovkas, Grīvas, Slobodas, Putnu salas un Vecaines apmetnē ir atrastas senlietas, kas attiecas uz akmens laikmetu.
Pirmie izrakumi 1937.-1938. gadā
Arheoloģiskie atradumi Dvietes senlejā sākti 1937. gadā, kad Valsts Vēsturiskā muzeja Jelgavas nodaļas vadītājs Eduards Šturms Dvietes labajā krastā pie iztekas no Dvietes ezera atklāja divas akmens laikmeta zvejnieku-mednieku apmetnes. Lielākā senlietu daļa (krama, raga, kaula rīki) attiecas uz mezolītu un neolītu, bet tika atrastas arī Auklas keramikas kultūrai raksturīgas bronzas laikmeta senlietas (akmens cirvji, švīkātās keramikas lauskas u. c. priekšmeti) un dzelzs laikmeta keramika. Ievērības cienīga ir šeit atrastā vēlā paleolīta harpūna, kas, iespējams, darināta no ziemeļbrieža raga. Dvietes Munču apmetne tika atklāta Dvietes kreisajā krastā pie ietekas Daugavā blakus Dvietes pagasta Munčiem. 1938. gadā šeit tika veikti izrakumi, kuros atrasta neolīta, bronzas laikmeta un dzelzs laikmeta keramika.
Izrakumi 1960.-2002. gadā
Dvietes senlejas izpēte tika turpināta 1960. gados, kad Dvietes krastos tika atklātas vēl dažas iespējamās akmens laikmeta apmetņu vietas (Dzenīšu un Berezovkas apmetnes). 1981. un 1984. gadā arheoloģiskie izrakumi veikti Ilzes Lozes vadībā. Putnu salas apmetne tika atklāta 1990. gados Dvietes senlejas labajā krastā, Bebrenes pagasta Putnu salā, kur atrastas dzelzs laikmetam un viduslaikiem raksturīgu māla trauku lauskas, krama kasīkļi, no māla izgatavotas tīklu gremdes, slānekļa galodas, dzirnakmeņi un dzelzs laikmetam raksturīga bronzas vainaga fragments. Iespējams, ka Putnu salas apmetne ir bijusi apdzīvota arī agrāk. To pierāda īpatnējas formas krama nazis, kas atrasts Putnu salā un attiecas uz vēlo mezolītu, kā arī šeit atrastās švīkātās keramikas lauskas, kas attiecas uz bronzas laikmeta beigām vai agro dzelzs laikmetu. 2000. gadā vidējā neolīta trauku lauskas un krama rīki tika atrasti Skuķu ezera rietumu krastā, ko vecākās paaudzes vietējie iedzīvotāji sauc par Vecaini. Latvijas Vēstures muzeja Arheoloģijas nodaļa 2002. gada pavasarī Egitas Ziediņas vadībā Dvietes senlejā pie Skuķu ezera atklāja divas jaunas neolīta apmetnes ar neizpostītu kultūrslāni.
Žubīte
Izplatība
Žubīte ir plaši izplatīta visā Eiropā, izņemot tundras zonu ziemeļaustrumos, Āzijā, sākot ar Turciju, cauri Aizkaukāzam, Irānai, Turkmenistānai, Sibīrijas dienvidu daļai, Kazahstānas ziemeļiem līdz Ķīnas ziemeļrietumiem. Areāla tālākais austrumu atzars sasniedz Baikāla ezeru. Tā sastopama arī Ziemeļāfrikā. Toties Jaunzēlandē un Dienvidāfrikā žubīte ir introducēta suga.
Ziemeļu un austrumu populācijas pārvietojas ziemot areāla ietvaros Eiropā, kā arī tālāk uz dienvidiem Melnās un Kaspijas jūras apkārtnē un Tuvajos Austrumos. Tālākās austrumu populācijas ziemā sasniedz Afganistānu, Pakistānu un Nepālu. Retos gadījumos žubīti var novērot Ziemeļamerikas austrumos, lai gan atsevišķos gadījumos tās varētu būt no nebrīves izbēguši īpatņi.
Latvijā
Latvijā žubīte ir parasta un izplatīta ligzdotāja, kas sastopama visā Latvijas teritorijā un apdzīvo dažādus biotopus. Visbiežāk tā sastopama mežos un parkos, nereti arī apdzīvotu vietu tuvumā. Ornitologi uzskata, ka Latvijā dzīvo ap 2,5 miljoniem šīs sugas pāru. Var uzskatīt, ka tā ir visbiežāk sastopamā putnu suga Latvijā. Galvenokārt žubīte novērojama vasarā, bet nelielā skaitā tā arī ziemo apdzīvoto vietu tuvumā Latvijas rietumu daļā. No ziemošanas vietām Rietumeiropā žubīte Latvijā atgriežas no marta beigām līdz aprīļa vidum. Žubītes Latvijas teritoriju arī masveidā caurceļo kā pavasarī, tā rudenī. Latvijā mājo žubītes nominālpasuga — Fringilla coelebs coelebs.
Izskats
Žubīte ir mazs putniņš. Tās ķermeņa garums ir aptuveni 14,5 cm, spārnu plētums 24,5—28,5 cm, svars 18—29 g. Žubītei piemīt dzimumu dimorfisms. Tēviņiem apspalvojums ir spilgtākās krāsās (īpaši pavasarī) nekā mātītēm. Nominālpasugas tēviņam ir zilganpelēka galvas virsa, melna piere, sarkanbrūni vaigi, pleci, vēders, kas plūstoši pavēderē kļūst gaišāks. Muguras lejasdaļa ir zaļgana, tā labi redzama tikai putnam lidojumā. Spārni melnbalti, joslām. Mātīte neuzkrītošāka, pelēcīgāka, dzeltenbrūna, gaišāka, bet ar līdzīgiem gaišiem laukumiem uz spārniem. Jaunie putni ārēji atgādina mātītes.
Abiem dzimumiem kājas ir pelēkbrūnas, bet acis tumši brūnas. Knābis ziemā ir gaiši pelēks, bet vasarā kļūst zilganpelēks ar nelielu melnumiņu knābja galā.
Uzvedība un barība
Žubītes atkarībā no izplatības areāla var būt nometnieces vai ziemeļu reģionos daļēji migrējošas. Ārpus vairošanās sezonas tās pulcējas baros, kuros nav stingru attiecību. Reizēm bari tiek veidoti kopā ar ziemas žubītēm. Žubītei ir skaļa dziesma un tā parasti dzied, tupot kāda zara galā koka vainaga lejas daļā.
Žubīšu barība galvenokārt ir sēklas, kuras tiek meklētas uz zemes, un citas augu daļas. Vairošanās sezonas laikā tās pamatā lieto kukaiņus un citus bezmugurkaulniekus, bet putnēni tiek baroti gandrīz tikai ar kukaiņiem.
Ligzdošana
Žubītes dzimumbriedumu sasniedz viena gada vecumā. Tās ir monogāmas, ļoti bieži pāra attiecības saglabājas ilgstoši, vairāku gadu garumā. Tēviņš pavasarī ieņem savu teritoriju un ar dziedāšanu pievilina mātīti. Ligzdu būvē tikai mātīte, tā tiek vīta krūmos vai kokos vairāku metru augstumā virs zemes. Būvniecībai tiek izmantoti zāļu stiebriņi, saknītes, koku miziņas, sūnas un zirnekļutīkli. No ārpuses ligzda tiek maskēta ar sūnām un ķērpjiem. Ligzdai ir kompakta, dziļas bļodiņas forma, kas no iekšpuses tiek izklāta ar smalkām saknītēm un spalviņām.
Dējumā parasti ir 3—6 olas, kurām var būt ļoti dažāda krāsa. Tās var būt gan gaiši zilas vai gaiši zilizaļas, gan gaiši sārtas ar tumšāk brūniem raibumiņiem. Inkubācijas periods ilgst 10—16 dienas un perē tikai mātīte. Izšķiļoties mazuļi ir nevarīgi, akli un bez apspalvojuma, par tiem rūpējas abi vecāki. Mazuļus pamatā baro ar tauriņu kāpuriem. Apspalvojums jaunajiem putniem uzaug, kad tie sasniedz 11—18 dienu vecumu, un šajā laikā tie arī sāk lidot. Vecāki par jaunuļiem turpina rūpēties vēl apmēram 3 nedēļas. Retos gadījumos pārim ir otrais dējums, bet tad mātīte būvē jaunu ligzdu. Savvaļā žubītes visbiežāk nenodzīvo ilgāk par 3 gadiem, bet vecākā zināmā žubīte ir nodzīvojusi 15 gadus un 6 mēnešus.
Sistemātika
Žubītei ir 15 pasugas:
Žubītes pasugas tiek izdalītas, balstoties uz apspalvojuma krāsu atšķirībām pieaugušiem tēviņiem. Visas pasugas var iedalīt 3 lielākās grupās: coelebs — Eirāzijas grupā, kas izplatīta Eiropā un Āzijā, spondiogenys — Āfrikas grupa, kas mājo Ziemeļāfrikā, un canariensis — Kanāriju grupa, kas mājo Kanāriju salās. Madeiras un Azoru pasugas atkarībā no informācijas avota tiek iedalītas vai nu Kanāriju pasugu grupā, vai Āfrikas grupā. Ģenētiskajos pētījumos noskaidrojies, ka Āfrikas grupa un Eirāzijas grupa savstarpēji ir tuvāk radniecīgas nekā ar pasugām no trešās Kanāriju grupas.
Grejas anatomija
"Grejas anatomija" (en) ir amerikāņu televīzijas seriāls, kura autore ir Šonda Raimsa. Seriāls kopš ASV tiek pārraidīts ABC televīzijas kanālā. Pašlaik ir pārraidītas vairāk nekā 300 sērijas (14 sezonas). "Grejas anatomija" ir par izdomātās slimnīcas darbinieku dzīvi un darbu slimnīcā. Vairākas seriāla sezonas tikušas iekļautas dažādu laikrakstu un žurnālu desmit labāko seriālu sarakstos. Tāpat "Grejas anatomija" ir saņēmusi vairākas balvas, tai skaitā Zelta globusa balvu kā labākais drāmas seriāls.
Latvijā to rādija LTV1 un TV3 Life (LNT). .
Hitlera sveiciens
Hitlera sveiciens jeb vācu sveiciens (de; de) bija nacionālsociālistu un pēc viņu nākšanas pie varas visa Trešā reiha sveiciena žests.
Sveiciens sastāvēja no labās rokas ar iztaisnotu plaukstu izstiepšanas apmēram 45 grādu leņķī, kuru pavadīja frāze "Heil Hitler" (Slava Hitleram!). Šis sveiciens bija daļa no Hitlera personības kulta. Tāpat frāze Heil Hitler! tika bieži izmantota sarakstē, nobeidzot vēstules. Hitlera sveiciens bieži tiek jaukts ar romiešu sveicienu, kuru vēlāk izmantoja arī fašisti, tomēr būtiska atšķirība bija tajā, ka Hitlera jeb nacistu sveicienā labā roka tika pacelta uzreiz uz augšu vienā kustībā, kamēr romiešu sveicienā roka vispirms tika pielikta pie krūtīm un tikai tad iztaisnota.
Nereīda (pavadonis)
Nereīda (gr. Νηρηΐδα) ir trešais pēc lieluma Neptūna pavadonis (ap 340 km diametrā).
Atklāšana un nosaukums
Nereīdu 1949. gada 1. maijā atklāja astronoms Džerards Koipers. Tas ir otrais no Zemes atklātais Neptūna pavadonis (pēc Tritona). Pārējie pavadoņi tika atklāti no kosmiskām zondēm. Pavadonim ir dots sengrieķu mitoloģiskās personas vārds (jūras nimfa, Nereja meita).
Orbītas parametri
Nereīda griežas ap savu asi ar periodu 11 stundas un 31 minūtes. Tās orbīta ir ekscentriskākā no visiem Saules sistēmas pavadoņiem (0,76). Attālums līdz Neptūnam mainās no 1 353 600 līdz 9 623 700 km. Apriņķošanas periods 360 dienas un 3 stundas. Pavadoņa izstieptā orbīta liek domāt, ka Nereīda ir ar Neptūna gravitācijas lauku satverts asteroīds vai arī kāds Koipera joslas objekts, vai arī, ka tās orbītu iespaidoja Tritona, lielākā Neptūna pavadoņa, satveršana Neptūna gravitācijas laukā.
Pētījumi ar starpplanētu zondēm
Pagaidām par šo pavadoni ir samērā maz informācijas. Kad 1989. gadā Voyager-2 šķērsoja Neptūna orbītu, Nereīda atradās pārāk tālu no starpplanētu zondes, un atsūtītajos attēlos tā redzama kā neregulāras formas objekts bez pietiekošas izšķirtspējas saskatīt kaut kādas virsmas detaļas.
Svētais Andrejs
Svētais Andrejs (gr; dzimis I gs. sākumā, miris I gs. otrajā pusē) pēc kristīgās tradīcijas bija viens no apustuļiem un svētā Pētera jaunākais brālis. Pareizticīgajā tradīcijā saukts arī par Pirmsaukto (gr, ru). Krievijas, Skotijas un jūrniecības svētais aizbildnis. Vēlajos viduslaikos nostiprinājās leģenda, ka svētais Andrejs ar nāvi sodīts pie X veida krusta. Šis krusts attēlots Skotijas un Krievijas Kara flotes karogos. 30. novembris (svētā Andreja piemiņas diena) ir Skotijas nacionālie svētki.
Svētais Andrejs Patrās sodīts ar nāvi pie krusta. Kaut arī, piemēram Tūras Grigorija rakstos teikts, ka svētais Andrejs ticis piesiets pie latīņu krusta, viduslaiku beigās nostiprinājās vispārējs atzinums, ka svētais Andrejs miris pie X veida krusta.
Svētā Hieronima rakstos apgalvots, ka svētā Andreja relikvijas 357. gadā pēc imperatora Konstantija II pavēles pārnestas no Patrām uz Konstantinopoli. 1461. gadā Morejas despotāta valdnieks Toms Paleologs svētā Andreja relikvijas nodevis pāvesta Pija II rīcībā. 1964. gadā pāvests Pāvils VI atdeva tās Grieķu pareizticīgo baznīcai, kura tās ievietoja Patras bazilikā. Svētā Andreja relikvijas esot arī Amalfi, Edinburgā un Varšavā.
Ārpus Bībeles svētā Andreja dzīve aprakstīta arī apokrifiskajā darbā "Andreja darbi" (Acta Andreae).
Omska
Omska (ru) ir lielpilsēta Krievijas Federācijā pie Omas ietekas Irtišā. Tā ir apgabala galvaspilsēta un otrā lielākā Sibīrijas pilsēta aiz Novosibirskas, Sibīrijas kazaku un musulmaņu centrs.
Vēsture
Omsku nodibināja cara Pētera I sūtīta vienība, kas pie Irtišas upes uzcēla koka cietoksni cīņai pret Kazahu hanisti. Krievijas Impērijas laikā Omska bija Rietumsibīrijas guberņas centrs.
Sports
Omskā bāzēts Kontinentālās hokeja līgas klubs Omskas "Avangard", kurš spēlē 2007. gadā atklātajā Omskas arēnā. Omskas pilsētas krāsas pārstāv arī "Avangard" jauniešu klubs Omskas "Jastrebi", kurš spēlē Jaunatnes hokeja līgā.
Cilvēki
Omskā dzimuši:
Šimkenta
Šimkenta (kk) ir pilsēta Kazahstānas dienvidos, netālu no robežas ar Uzbekistānu. Tā ir viena no trim republikas nozīmes pilsētām (šādu statusu ieguvusi 2018. gadā) un trešā apdzīvotākā pilsēta Kazahstānā aiz Almati un galvaspilsētas Astanas ar vairāk nekā 1 miljonu iedzīvotāju. Līdz statusa maiņai Šimkenta bija Dienvidkazahstānas apgabala (tagad Turkestānas apgabals), paša apdzīvotākā valsts reģiona, administratīvais centrs. Šimkenta ir svarīgs dzelzceļa mezgls Turkestānas-Sibīrijas dzelzceļa līnijā, nozīmīgs kultūras centrs, kā arī tajā atrodas Šimkentas Starptautiskā lidosta. Pilsēta atrodas 690 kilometrus uz rietumiem no Almati un 120 kilometrus uz ziemeļiem no Uzbekistānas galvaspilsētas Taškentas.
Šimkentas iedzīvotāju skaits strauji pieaudzis pēdējās desmitgadēs, jau pēc PSRS sabrukuma. 2001. gadā tas sasniedza 500 000, bet 2018. gadā pirmo reizi pārsniedza 1 miljonu iedzīvotāju, 2019. gadā sasniedzot 1 022 291. Pēc etniskās piederības 64,8% pilsētas iedzīvotāju ir kazahi, 14,5% — krievi, 13,7% — uzbeki, citas lielākās kopienas: tatāri, korejieši, ukraiņi.
Anglijas futbola Premjerlīga
Anglijas Premjerlīga ir augstākā Anglijas profesionālā futbola klubu līga. Līgā piedalās 20 komandas, no kurām 3 vājākās sezonas beigās izkrīt uz Anglijas čempionātu. Premjerlīga ir korporācija, kurā 20 klubi darbojas kā tās daļu turētāji. Sezonas notiek no augusta līdz nākamā gada maijam, katrai komandai aizvadot 38 spēles, kopā sezonā pa visām komandām izspēlējot 380 spēles. Vairums spēļu tiek aizvadītas sestdienās un svētdienās, bet pārējās darba dienu vakaros. No 1993. līdz 2007. gadam tās nosaukums bija Premjerlīga. No 1993. līdz 2016. gadam līgas ģenerālsponsors bija Barclays Bank, tāpēc tās pilnais nosaukums bija Barclays Premier League.
Rivnes apgabals
Rivnes apgabals (uk) ir viens no Ukrainas apgabaliem tās ziemeļrietumos. Robežojas ar Žitomiras apgabalu austrumos un dienvidaustrumos, Hmeļnickas un Ternopiļas apgabaliem dienvidaustrumos, Ļvivas apgabalu dienvidrietumos, Volīnijas apgabalu rietumos, kā arī Baltkrievijas Gomeļas apgabalu ziemeļos.
Vēsture
Rivnes apgabala teritorija atrodas vēsturiskajā Volīnijas novadā. Pirmo Volīnijas kņazu Vsevolodu 988. gadā iecēla viņa tēvs Kijivas kņazs Vladimirs Svjatoslavičs pārvaldīt savas valsts rietumu daļu pilī, kas tika nosaukta Vladimira vārdā. 12. gadsimta sākumā Volīnijas kņaziste kļuva suverēna un lielkņaza Vladimira Monomaha mazdēls Izjaslavs Mstislavičs izveidoja savu dinastiju, kas sadalīja valsti dalienas kņazistēs. Kijivas lielkņaza dēls Volīnijas Vladimiras kņazs Romāns Mstislavičs no 1199. līdz 1233. gadam ilgstošās cīņās ar ungāru Arpādu dinastijas "Galīcijas un Vladimirijas karaļiem" pievienoja Volīnijas kņazisti saviem īpašumiem un viņa pēcnācēji tika saukti par Galīcijas-Volīnijas kņaziem. Kņazam Danielam Romanovičam 1253. gadā Romas pāvests piešķīra arī titulu Krievzemes karalis (rex Rutheniae) un viņa pēcnācēji līdz 14. gadsimtam lietoja titulu Visas Krievzemes, Galīcijas un Vladimiras hercogi" (Dei gratia duces totius Terrae Russuae, Galiciae et Ladimiriae). Pēc Galīcijas mantojuma kara 1392. gadā Volīnijas un Luckas kņazistes ieguva Lietuvas dižkunigaitija.
Pēc Pirmās Polijas dalīšanas apgabala teritorija nokļuva Krievijas Impērijas sastāvā ka Volīnijas guberņas austrumu daļa. Pēc Pirmās pasaules kara par kontroli pār apgabala teritoriju karoja Polija un Rietumukrainas Tautas republika. Pēc Rīgas miera līguma 1921. gadā apgabala teritoriju iekļāva Polijas Republikas Volīnijas vojevodistē. Pēc Polijas okupācijas 1939. gadā Volīnijas vojevodisti sadalīja Volīnijas un Rivnes apgabalos un iekļāva Ukrainas PSR.
No 1991. gadā atrodas neatkarīgās Ukrainas Republikas sastāvā.
Administratīvais iedalījums
Līdz 2020. gadam apgabalā ietilpa 4 apgabala nozīmes pilsētas - Dubno, Varaša, Ostroha un Rivne, kā arī 16 rajoni - Bereznes rajons, Demidivkas rajons, Dubno rajons, Dubrovicjas rajons, Hoščas rajons, Korecas rajons, Kostopiļas rajons, Mliņivas rajons, Ostrohas rajons, Radiviļivas rajons, Rivnes rajons, Rokitnes rajons, Sarnu rajons, Volodimirecas rajons, Zaričnes rajons, Zdolbuņivas rajons.
Kopš 2020. gada 17. jūlija apgabalā iepriekšējo 16 rajonu un 4 apgabala pakļautības pilsētu vietā ir izveidoti četri rajoni: Dubno rajons, Rivnes rajons, Sarnu rajons un Varašas rajons; bijušās apgabala nozīmes pilsētas iekļautas rajonu sastāvā.
Pilsētas
Apgabalā ir 11 pilsētas:
Trekninātas — rajonu centri.
Siphive Čabalala
Lourenss Siphive Čabalala (dzimis Soueto) ir dienvidāfrikāņu futbolists, labā spārna uzbrucējs. Pašlaik (2021) pārstāv Dienvidāfrikas klubu AmaZulu.
Raimila krasts
Raimila krasts ir Antarktīdas piekrastes daļa Pālmera Zemes rietumos gar Džordža VI šaurumu. Stiepjas no Batresa nunatakiem dienvidos līdz Džeremija ragam ziemeļos. Dienvidos robežojas ar Ingliša krastu, ziemeļos — ar Greiema Zemes Faljēra krastu. Krasta kopējais garums ir ap 340 km. Lielāko daļu piekrastes aizņem Džordža VI šelfa ledājs, ziemeļdaļā — no ledus nosacīti brīvā Džordža VI šauruma ieeja, ko reizēm dēvē par Simonova līci. Iekšzemē paceļas vairākas nelielas kalnu grēdas, no kurām uz šelfa ledāju noplūst šļūdoņi.
Krastu 1935. gada 23. novembrī no lidmašīnas nofotografēja Linkolna Elsvērta ekspedīcija, vēlākos gados pētījušas Britu Greiema Zemes ekspedīcija (1936), Finna Ronnes ekspedīcija (1940) un citas. Nosaukts 1985. gadā par godu Greiema Zemes ekspedīcijas vadītājam austrālietim Džonam Raimilam. Krasta ziemeļdaļā 1958. gadā tika ierīkots argentīniešu patvērums Nogala de Saldana, tagad pamests.
The Way I Are
"The Way I Are" ir amerikāņu repera un producenta Timbaland dziesma. Tā tika izdota, kā otrais singls no viņa otrā solo studijas albuma Timbaland Presents Shock Value. Dziesma semplo grupas Salt-n-Pepa 1987. gada hitu Push It. Dziesmā piedalās R&B dziedātāja Keri Hilson un reperis D.O.E.. Abi ir zem Timbaland leibla Mosley Music Group. Singls tika izdots visā pasaulē 2007. gada maijā.
Dziesma bija dzirdama 2007. gada McDonald's reklāmā, to ne tikai var dzirdēt reklāmā, bet arī redzēt kā dīdžejs paņem "The Way I Are" plati un uzliek uz atskaņotāja. Dziesma tika arī atskaņota šova "Dancing with the Stars", kad grupas Spice Girls dalībniece Melānija Brauna izpildīja savu frīstail deju, ar savu profesionālo partneri Maksimu Čmerkovski. Dziesma arī dzirdama videospēles NBA Live 08 skaņas celiņā. Tā arī bija dzirdama filmā Step Up 2: The Streets, kur tā tika izmantota kā melodija telefona zvanam.
Oficiālie remiksi
Pastāv arī neoficiāli Indiaņu, Bengāļu, Poļu, Spāņu, Vācu Krievu remiksi.
Topu pozīcijas
2007. gada 16. jūnijā singls debitēja ASV Billboard Hot 100 topa 73. vietā, 30. jūnijā pakāpās uz 40. vietu. Vēlāk 25. augustā tas ieguva pirmo vietu, un turējās tajā veselas četras nedēļas pēc kārtas. Pēc tam vēl tas uzturējās top desmit, veselas deviņpadsmit nedēļas. "The Way I Are" arī uzturējās ASV Billboard Pop 100 topa pirmajā vietā trīs nedēļas pēc kārtas, kļūstot par Timbaland otro singlu kas iegūst pirmo vietu šajā topā. Līdz šim brīdim dziesma ir lejuplādēta 2,562,000 eksemplāros ASV.
Apvienotajā Karalistē singls debitēja 2007. gada jūnijā, 84. vietā Tas pakāpās līdz pirmajai vietai un tur uzturējās divas nedēļas. Kopumā dziesma pavadīja 45 nedēļas Apvienotās Karalistes singlu top 100.
Dziesma uzturējās Īrijas singlu topa pirmajā vietā piecas nedēļas pēc kārtas. Jaunzēlandes topā dziesmu ieguva otro vietu, un uzturējās tur divas nedēļas pēc kārtas, kopumā topā pavadot 21 nedēļu. Tā tika atzīta par 2007. gada trešo lielāko dziesmu Jaunzēlandē. Singls arī ieguva ceturto vietu Austrijā, un piekto vietu Vācijā, kļūstot par Timbaland otro singlu pēc kārtas kas iekļuva top pieci abās valstīts. Francijā dziesmai tika izdots remikss, kurā piedalījās franču dziedātāja Tyssem. Tur tā ieguva otro vietu, kļūstot par Timbaland spēcīgāko singlu Francijā.
"The Way I Are" ieguva pirmo vietu Kanādas un Eiropas singlu topos. Tas arī ieguva pirmo vietu valstīs kā Norvēģija un Izraēla. Dziesma kļuva par visaugstāk iekļuvušo Timbaland dziesmu topā Nīderlandē, līdz viņa singls "Apologize" ieguva otro vietu tur.
Dziesma bija ļoti liels hits Austrālijā, kur tā ieguva pirmo vietu, kļūstot par Timbaland pirmo singlu valsts top desmit. Singls bija tik veiksmīgs, ka atdzīvināja interesi ne tikai par Timbaland albumu Timbaland Presents Shock Value, bet arī par diviem iepriekšējajiem singliem Give It to Me un Throw It on Me. Give It to Me atkal iekļuva top piecdesmit un Thro It on Me iekļuva pirmo reizi top piecdesmit. The Way I Are ieguva platinā statusu Austrālijā.
Cara līgava
"Cara līgava" (ru) ir 1964. gadā uzņemtā vēsturiska filma—opera. Filmas režisors ir Vladimirs Gorikers. Filma uzņemta Rīgas Kinostudijā. Šī filma ir Nikolaja Rimska-Korsakova tāda paša nosaukuma operas, kuras sižeta pamatā ir izmantots Nikolaja Karamzina stāsts "Krievijas valsts vēsture" (ru), ekranizācija.
Pārvēršanās
Pārvēršanās jeb metamorfoze (no grc (metamórfōsis) — 'pārvēršanās') ir dzīvo organismu pārvēršanās to attīstības laikā pēc dzimšanas, izšķilšanās no olas vai izdīgšanas no sēklas. Pārvēršanās visvairāk raksturīga augiem (lapu veidošanās no saknēm un stublājiem vai otrādāk), kukaiņiem (attīstība no kāpuriem) un abiniekiem (attīstība no kurkuļiem).
Aleksandrs Kulakovs
Aleksandrs Kulakovs (dzimis ) ir bijušais Latvijas futbola vārtsargs, kurš lielāko karjeras daļu aizvadīja Daugava Rīga sastāvā.
Piecpadsmit gadu vecumā Kulakovs bija Luhovicu "Spartak" komandas pamatvārtsargs. Pēc pāris veiksmīgām spēlēm Krievijas PFSR sastāvā Konstantīns Beskovs piedāvāja viņam pārcelties uz Maskavas "Dinamo" rezerves komandu. 1974. gadā viņš pārcēlās uz VEF Rīga, ar ko uzvarēja Latvijas PSR čempionātā 1974. un 1975. gadā.
1976. viņš pārcēlās uz Rīgas "Daugava" komandu, tobrīd Latvijas PSR spēcīgāko klubu, kas tobrīd spēlēja PSRS futbola piramīdas otrajā līmenī. Pirmajās sezonās viņa konkurenti bija Laimonis Laizāns un Rolands Žagars, bet drīz viņš kļuva par neapstrīdamu kluba pamatvārtsargu. No 1977. līdz 1989. gadam viņš aizvadīja 330 spēles Daugavas sastāvā, līdz viņu izkonkurēja Oļegs Karavajevs. 1991. gadā viņš ar Forums Skonto uzvarēja Latvijas čempionātā. 1992. gadā Kulakovs aizvadīja vienu spēli arī Latvijas izlasē.
Pēc spēlētāja karjeras beigām Kulakovs uzsāka trenera darbu. Šobrīd viņš ir Skonto FC un Latvijas izlases vārtsargu treneris.
Latvijas Kareivis
"Latvijas Kareivis" bija Latvijas Bruņoto spēku štāba dienas laikraksts, kas iznāca no 1920. gada 1. februāra līdz 1940. gada 9. augustam.
Sākotnēji iznāca 3 reizes nedēļā, bet no 1920. gada 7. marta sešas reizes nedēļā. Apjoms sākumposmā bija 2 lapaspuses, bet vēlāk pieauga līdz pat 32 lapaspusēm atsevišķos metienos. "Latvijas Kareivī" tika publicēti Latvijas Kara ministrijas un bruņoto spēku štāba oficiālie materiāli, piemēram, pavēles, informācija par dažādām izmaiņām; raksti par armijas dzīvi, par militārās, sabiedriskās, politiskās dzīves jautājumiem, kā arī bieži tika publicētas atmiņas un raksti par Latvijas brīvības cīņām.
Next
Next (no en "nākamais") var būt:
Indijas Okeāna Britu Teritorijas ģerbonis
Indijas Okeāna Britu Teritorijas ģerbonis ir viens no Apvienotajai Karalistei piederošajai pamatā neapdzīvotās Indijas Okeāna Britu Teritorijas simboliem. Ģerbonis piešķirts 1990. g. sakarā ar teritorijas 25 gadu pastāvēšanas gadadienu.
Ģerboņa centrā ir vairogs, kura augšdaļā ir Apvienotās Karalistes karogs. Pārējā daļā zilā laukā ar trim baltām viļņveida līnijām, kas simbolizē okeānu, novietota palma ar Svētā Edvarda kroni. Vairoga turētāji ir knābjainais jūrasbruņurupucis (bissa) un zaļais bruņurupucis, kas simbolizē vietējo faunu. Virs vairoga novietots sarkans cietokšņa tornis ar teritorijas karogu. Ģerboņa devīzē ir latīņu frāze In tutela nostra Limuria (Lemurija ir mūsu atbildība).
Vispārējā cilvēktiesību deklarācija
Vispārējā cilvēktiesību deklarācija ir dokuments, kuru ANO Ģenerālā asambleja pieņēma 1948. gada 10. decembrī Parīzē, Šaijo pilī. Deklarācija tikai pieņemta ar 48 balsīm "par", savukārt 8 valstis balsojumā atturējās, neviena valsts nenobalsoja pret deklarācijas pieņemšanu. Šis ir vecākais ANO cilvēktiesību sistēmas pamatdokuments; tas nav saistošs pats par sevi, tomēr būtiska daļa tajā esošo normu kļuva par saistošām, jo tās ir iekļautas tādos saistošos cilvēktiesību dokumentos kā Starptautiskais pakts par pilsoniskajām un politiskajām tiesībām (International Covenant on Civil and Political Rights) un Starptautiskais pakts par ekonomiskajām, sociālajām un kultūras tiesībām (International Covenant on Economic, Social and Cultural Rights). Deklarācijā ietvertie principi ir atspoguļoti arī tādos starptautiskos tiesību aktos kā ANO Starptautiskā konvencija par jebkuras rasu diskriminācijas izskaušanu, ANO Konvencija par jebkuras sieviešu diskriminācijas izskaušanu u. c.
Deklarācijas rašanos rosināja nesenā Otrā pasaules kara pieredze un tā laikā notikušie cilvēktiesību pārkāpumi, un tā ir pirmais gadījums, kad cilvēktiesību normas tika pieņemtas vispasaules mērogā.
Rašanās vēsture
Otrā pasaules kara laikā Sabiedrotie pieņēma Četras pamatbrīvības — (1) vārda brīvību, (2) reliģiskās pārliecības brīvību, (3) brīvību no bailēm un (4) brīvību no trūkuma jeb tiesības uz adekvātiem dzīves apstākļiem — kā savus mērķus, ko sasniegt kara laikā. Apvienoto Nāciju Organizācijas Statūti atkārtoti apliecināja dalībvalstu "ticību cilvēka pamattiesībām, cieņai un cilvēka personas vērtībai un vīriešu un sieviešu līdztiesībai", kā arī to, ka dalībvalstis "ir apņēmušās sadarbībā ar Apvienoto Nāciju Organizāciju veicināt vispārēju cieņu pret cilvēktiesībām un pamatbrīvībām, kā arī to ievērošanu".
Kolīdz Otrais pasaules karš bija noslēdzies un Trešā reiha pastrādātie brutālie noziegumi pret cilvēkiem kļuva zināmi plašākai publikai, liela daļa cilvēku uzskatīja, ka ANO Statūti nepietiekami definē cilvēktiesības, uz kurām paši atsaucas. Šī iemesla dēļ bija nepieciešams atsevišķs dokuments, kas detalizētāk definētu cilvēktiesības, kuru ievērošanu ANO Statūti uzlika par pienākumu dalībvalstīm.
Darbs pie deklarācijas sākās 1946. gadā, kad tika dibināta Cilvēktiesību komisija, kuras sastāvā bija 18 dažādu tautību cilvēki ar dažādu politisko karjeru. Kā visievērojamākie komisijas locekļi minami Džons Pīters Hamfrijs (Kanāda), Eleanora Rūzvelta (ASV), kas arī bija komisijas priekšsēdētāja, Renē Kasēns (Francija) u. c.
Pieņemšana
ANO Ģenerālajā asamblejā, apspriežot deklarāciju, domstarpības balsojumā (vairākām valstīm atturoties) radīja pirmā preambulas daļa, 1., 2., 13. (projektā 14.), 18. (projektā 19.), 19. (projektā 20.), 26. (projektā 27.) un 28. (projektā 29.) pants (daļai pantu balsošanas laikā numerācija atšķirās, jo projekta 3. pantu vienbalsīgi nolēma izslēgt). Neviena valsts nav iestājusies arī pret deklarācijas projektu kopumā gala balsojumā. Atturējās Saūda Arābija, Dienvidāfrika un sociālistiskās valstis — PSRS, Baltkrievijas PSR, Ukrainas PSR, Polijas Tautas Republika, Dienvidslāvijas Tautas Federatīvā Republika, Čehoslovākija. Saūda Arābijas delegācija balsojumā atturējās galvenokārt 16. un 18. panta dēļ, kuros pasludināja vienlīdzību laulāto starpā (16. pants) un reliģiskās pārliecības brīvību (18. pants). Sociālistiskās valstis pamatoja atturēšanos balsojumā ar to, ka deklarācija nepietiekami nosoda fašismu un nacismu, tomēr, pēc Eleonoras Rūzveltes domām, komunistiskā bloka delegācijas balsojumā atturējās tāpēc, ka tām pretenzijas sagādāja 13. pants, kas sniedz cilvēkiem brīvību brīvi pārvietoties, arī pamest savu valsti. Savukārt Dienvidāfrikas atturēšanās bija acīmredzams mēģinājums pasargāt tajā valdošo aparteīda režīmu, kas bija pretrunā ar vairākiem būtiskiem deklarācijas pantiem.
Vairākas deklarāciju atbalstījušās valstis debatēs kritizēja tās atsevišķus aspektus (Nīderlande, Beļģija, Kanāda, Ēģipte).
Struktūra
Preambula un 30 panti.
Starptautiskā konvencija par jebkuras rasu diskriminācijas izskaušanu
Starptautiskā konvencija par jebkuras rasu diskriminācijas izskaušanu ir ANO konvencija, kas tika pieņemta 1965. gadā un stājās spēkā 1969. gadā. Uz 2016. gadu konvencijai ir 177 dalībvalstis. Konvencijas izpildi uzrauga Komiteja rasu diskriminācijas likvidēšanai 18 ekspertu sastāvā — tā izvērtē dalībvalstu ziņojumus, kā arī izskata sūdzības pret tām 53 dalībvalstīm, kas piekrita šādai iespējai.
Kraula kalni
Kraula kalni (de) vai Vestfjella (no) ir kalnu un nunataku virkne Karalienes Modas Zemē Antarktīdā. Stiepjas ap 130 km garumā ziemeļaustrumu virzienā no Veststraumena glečera gar Rīsera-Larsena šelfa ledāja austrumu malu. Sastāv no apmēram 20 nunatakiem, no kuriem augstākais ir Dagvolas nunataks (1132 m).
Kalnus atklāja Vācijas 1938.-1939. gada antarktiskā ekspedīcija un nosauca par godu ekspedīcijas ledus locim kapteinim Oto Kraulam (Otto Kraul).
Kopš 1988. gada kalnu ziemeļu daļā darbojas Somijas (Aboa) un Zviedrijas (Vāsa) vasaras polārstacijas. Kalnu grēdu pētījusi vācu antarktiskā ekspedīcija 1983. gadā (Camp Schwabenland; 73°13' S, 13°49' W).
Vampīra dienasgrāmatas
"Vampīra dienasgrāmatas" (en) ir amerikāņu televīzijas seriāls, kas ir balstīts uz Līzas Džeinas Smitas sarakstīto romānu sēriju ar tādu pašu nosaukumu. Seriāls kopš ASV tiek pārraidīts The CW televīzijas kanālā. Pašlaik ir pārraidītas 171 sērijas. (8 sezonas) "Vampīra dienasgrāmatas" ir par mīlas trijstūri starp Elēnu Gilbertu un brāļiem vampīriem Stefanu un Deimonu Salvatorēm.
Ēstgriba
Ēstgriba jeb apetīte (la — 'vēlme, tieksme') ir vēlme pēc ēdiena, ko izjūt kā vieglu izsalkumu. Apetīte ir visām augstākajām dzīvības formām, un tā kalpo kā pietiekamas enerģijas uzņemšanas regulators, lai uzturētu vielmaiņu. Organismam ilgstoši nesaņemot barību, tā pāriet bada sajūtā. Izteikts ēstgribas trūkums tiek saukts par anoreksiju, bet slimīgi pastiprināts — par bulīmiju.
Sumu apgabals
Sumu apgabals (uk) ir viens no Ukrainas apgabaliem tās ziemeļos. Robežojas ar Čerņihivas apgabalu rietumos, Poltavas apgabalu dienvidos, Harkivas apgabalu dienvidaustrumos, kā arī Krievijas Kurskas, Belgorodas apgabaliem austrumos un Brjanskas apgabalu ziemeļaustrumos. Apgabala centrs ir Sumi.
Vēsture
Tagadējā Sumu apgabala teritorijā no 1024. gada valdīja Novgorodas-Severskas kņazi (ziemeļdaļā) un Perejaslavļas kņazi (dienviddaļā), kurus iecēla Kijivas lielkņazi. Pēc nokļūšanas Zelta Ordas atkarībā šī teritorija bija pakļauta Brjanskas kņaziem. Lietuvas valdnieks Aļģirds ap 1355. gadu sadalīja bijušo Čerņigovas-Severskas zemi trīs dalienās. Čerņigovā un Trubačevskā valdīja viņa dēls Dmitrijs (Dmitrijus Algirdaitis, 1356.–1379. gadā un 1388–1399. gadā), pēc 1401. gada Vītauts Dižais to pilnīgi iekļāva Lietuvas dižkunigaitijas sastāvā. No 1569. gada tā bija Polijas-Lietuvas kopvalsts sastāvā.
Pēc Bohdana Hmeļnicka vadītās sacelšanās apgabals bija Ukrainas hetmaņa pakļautībā (1649−1657), 1667. gadā Dņepras kreisā krasta daļa iekļauta Krievijas caristē. 1708. gadā to iekļāva Kijivas guberņā, 1727. gadā Belgorodas guberņā, 1765. gadā Slobodas Ukrainas guberņā ar centru Harkivā.
No 1918. gada apgabala teritorija atradās Ukrainas Tautas Republikas, no 1920. gada Ukrainas PSR un KPFSR sastāvā. 1925. gadā Putivļas apriņķi pievienoja Ukrainas PSR. 1939. gadā izveidoja Sumu apgabalu, kurā iekļāva 17 Čerņihivas apgabala rajonus, 12 Harkivas apgabala rajonus un 2 Poltavas apgabala rajonus.
No 1991. gada Ukrainas Republikas sastāvā.
Administratīvais iedalījums
Kopš 2020. gada 17. jūlija apgabalā iepriekšējo 18 rajonu un 7 apgabala pakļautības pilsētu vietā ir izveidoti pieci rajoni: Konotopas rajons, Ohtirkas rajons, Romnu rajons, Sumu rajons un Šostkas rajons; bijušās apgabala nozīmes pilsētas iekļautas rajonu sastāvā.
CM Punk
Filips Džeks Brūkss (en; dzimis Čikāgā, Ilinoisas štatā, ASV), labāk pazīstams kā CM Punk, ir profesionāls amerikāņu cīkstonis. Cīnījās WWE Raw grupā. Viņš ir pieckārtējs pasaules čempions, tai skaitā 3 reizes bijis čempions smagajā svarā. Profesionāļa karjeru uzsāka 1999. gadā un beidza 2014. gadā. Vēl viņš ir 2008. un 2009. gada Money in the Bank ladder maču uzvarētājs, viņš ir vienīgā zvaigzne, kurš ir svinējis uzvaru divus gadus pēc kārtas.
Nexus
CM Punk tika pārlikts uz RAW brendu 2010. gada 11. oktobrī, kas tika apmainīts ar Edge. CM Punk piedalījās tag team mačā Bragging Rights, kurā viņš iekļuva pēc uzvaras pār Evanu Bournu, bet komanda zaudēja. Viņš sāka komentēt Raw mačus no 22. novembra, iepriekš jau komentēja NXT. Decembra beigās CM Punk uzbruka Džonam Sinam Raw un SmackDown ar krēslu. CM Punk ar Nexus piekāva Dž. Sinu, pēc tam CM Punk pievienojās Nexus, tā kļūstot par līderi.
Ūle Bulls
Ūle Bornemans Bulls (Ole Borneman Bull, dzimis Bergenā, miris  Lisē (Lysø) pie Bergenas) - norvēģu vijolnieks. Pazīstams kā mūziķis, kurš pasaulei atklāja Edvarda Grīga mūziku.
Sirdarja
Sirdarja (kk; tg; uz; fa) ir upe Centrālāzijā, kādreiz saukta arī kā Jaksarta (no sengrieķu vārda ὁ Ιαξάρτης). Grieķu nosaukums ir cēlies no seno persiešu Yakhsha Arta ("Liela pērļainā"), kas ir norāde uz upes ūdens krāsu. Viduslaiku islāma rakstos upi pazīst ar nosaukumu Sajona - viena no četrām Paradīzes upēm. (Amudarja līdzīgi tika saukta par Džahonu, kā vēl viena no četrām).
Ūle Bulls
Jau desmit gadu vecumā spēlēja vijoli Bergenas simfoniskajā orķestrī. Starptautisku atzinību ieguva Parīzē.
Sirdarja
Nosaukums nāk no persiešu valodas un jau ilgi ir ticis lietots Austrumu pasaulē, bet Rietumu pasaulē ienācis samērā nesen. Pirms 20. gadsimta upi pazina pēc tās senajiem grieķu nosaukumiem. Tā iezīmēja Maķedonijas Aleksandra iekarojumu ziemeļu robežu. Grieķu vēsturnieki ir izteikuši apgalvojumu, ka šeit 329 p.k. viņš nodibināja pilsētu Aleksandrijas Eshātu (Ἀλεξάνδρεια Εσχάτη, burtiski, "Tālākā Aleksandrija") ar pastāvīgu garnizonu. Pilsētu tagad sauc par Hudžandu. Patiesībā viņš tikai pārsauca un iespējams, paplašinaja Kiropoles pilsētu, ko dibināja Persijas karalis Kīrs Lielais divus gadsimtus iepriekš.
Ūle Bulls
Bija Norvēģijas neatkarības atbalstītājs. 1850. gadā bija viens no norvēģu nacionālā teātra dibinātājiem. Vairākkārt ar lieliem panākumiem koncertēja ASV, kur iegādājās zemi, uz kuras nodibināja apmetni - Jauno Norvēģiju.
Sirdarja
Upe rodas, satekot Narinai un Karadarjai Fergānas ielejā Uzbekistānā. Tā plūst 2212 kilometrus uz rietumiem caur Tadžikistānu, Uzbekistānu un dienvidu Kazahstānu uz Arāla jūru. Sirdarja apūdeņo 800000 kvadrātkilometru platību, bet ūdeni ņem ne vairāk kā 200000 kvadrātkilometros. Tās notece ir samērā nelieli 28 kubikkilometri gadā - puse no tās "māsas" upes Amudarjas.
Ūle Bulls
Roberts Šūmanis salīdzinājis Bullu ar Paganīni. Bulls bija draugos ar Listu, un viņi dažkārt koncertēja kopā.
Sirdarja
Savā tecējumā tā nodrošina ar ūdensapgādi pašu auglīgāko kokvilnas plantāciju reģionu Centrālāzijā pie Kokandas, Hudžandas, Kizilordas un Turkestānas pilsētām.
Visas upes plūsmas garumā plešas plaša kanālu sistēma. Daudzus no tiem uzcēla 18. gadsimtā uzbeku Kokandas hanistes laikā. Liela apjoma paplašināšana padomju laikā, lai apūdeņotu kokvilnas laukus, noveda pie ekoloģiskas katastrofas, upei izžūstot pirms Arāla jūras sasniegšanas. Šobrīd tur uz dzīvi apmetušies miljoniem cilvēku un Kazahstānas un Uzbekistānas politisko režīmu dēļ nav skaidru risinājumu, kas ļautu šo situāciju labot.
NeXT
Next, Inc. (vēlāk Next Computer, Inc. un Next Software, Inc. stilizēti rakstīts kā NeXT) bija amerikāņu datoru uzņēmums, kura galvenā mītne atradās Redvudsitijā, Kalifornijā. Tā izstrādāja un ražoja datoru darbstaciju sēriju, kura galvenokārt bija paredzēta augstākās izglītības un biznesa tirgiem. NeXT 1985. gadā dibināja Apple Computer līdzdibinātājs Stīvs Džobss kopā ar dažiem saviem kolēģiem pēc tam, kad viņu piespieda pamest Apple vadību. NeXT 1988. gadā iepazīstināja ar savu pirmo modeli NeXT Computer un 1990. gadā ar mazāko NeXTstation. NeXT datoru pārdošanas apjomi bija salīdzinoši ierobežoti un tiek lēsts, ka kopumā tika pārdotas aptuveni 50 000 vienības. Tomēr tā inovatīvā objektorientētā NeXTSTEP operētājsistēma un izstrādes vide bija ļoti ietekmējoša.
NeXT vēlāk izlaida lielu daļu no NeXTstep sistēmas kā programmēšanas vides standartu, sauktu par OpenStep. NeXT 1993. gadā atteicās no aparatūras ražošanas, lai koncentrētos uz savas OpenStep versijas OPENSTEP pārdošanu vairākiem OEM ražotājiem. NeXT izstrādāja arī WebObjects, vienu no pirmajiem korporatīvajiem tīmekļa lietotņu ietvariem. WebObjects nekad nekļuva īpaši populārs savas sākotnējas cenas dēļ, kura bija $50 000, bet joprojām tiek uzskatīts par vienu no pirmajeim piemēriem tīmekļa serverim, kurš bāzēts uz dinamisku lapu ģenerēšanu, nevis statiska satura piedāvāšanu.
Hjūstonas "Comets"
Hjūstonas "Comets" bija profesionāls basketbola klubs, kas bija bāzēts Hjūstonā, Teksasas štatā, ASV. Klubs tika dibināts 1997. gadā, taču beidza pastāvēt 2008. gadā. Klubs tika dibināts 1997. gadā un kopā tā dibināšanas brīža līdz par kluba izjukšanai 2008. gadā spēlēja pasaules spēcīgākajā sieviešu basketbola līgā WNBA, kur tika izcinīti četri čempiontituli (1997, 1998, 1999, 2000). Tas ir labākais rādītājs visā līgas vēsturē.
Īvars Jēvers
Īvars Jēvers, pazīstams arī kā Aivers Džaijevers (Ivar Giæver, dzimis Bergenā ) ir norvēģu izcelsmes ASV fiziķis. 1973. gadā kopā ar Leo Esaki un Braianu Džozefsonu ieguvis Nobela prēmiju fizikā par eksperimentāliem atklājumiem attiecībā uz tuneļefektu.
Jēvers 1952. gadā beidza Norvēģijas Tehnoloģisko institūtu mašīnbūves specialitātē. 1954. gadā pārcēlās uz Kanādu, kur sāka strādāt kompānijas General Electric Kanādas nodaļā. No 1958. gada strādāja General Electric Pētniecības laboratorijā Ņujorkā, ASV. 1960. gadā veica eksperimentus, parādot tuneļefekta darbību supravadītājos, par ko 1973. gadā saņēma Nobela prēmiju fizikā, dalot to ar Leo Esaki un Braianu Džozefsonu, kuri arī bija devuši savu ieguldījumu tuneļefekta pētījumos. No 1969. gada Jēvers pievērsās biofizikai.
Jēvers pieder pie globālās sasilšanas teorijas kritiķiem. Paužot savus uzskatus, 2008. gadā Jēvers teicis: "Es esmu skeptisks...Globālā sasilšana ir kļuvusi par jaunu reliģiju" 2011. gadā Jēvers pat izstājās no Amerikas fizikas biedrības, uzskatot, ka tā pieņēmusi šo teoriju kā neapstrīdamu patiesību.
Viškova
Viškova var būt:
Pārvērtība
"Pārvērtība" (de) ir Franca Kafkas 1915. gadā publicēta novele. Tā bieži tiek uzskatīta par vienu no svarīgākajiem 20. gadsimta darbiem, un mūsdienās tiek plaši studēta ar mākslu saistītajās studiju programmās augstskolās visā Rietumu pasaulē.
Sižets
Stāsts ir sadalīts trīs daļās. Tas sākas ar to, ka ceļojošais tirgotājs Gregors Zamza pēkšņi pamostas un atklāj, ka ir kļuvis par milzīgu, kukainim līdzīgu radījumu. Pretēji tam, ko varētu gaidīt, viņš nešķiet meklējam izskaidrojumu savam jaunajam stāvoklim. Viņa vienīgās raizes ir piecelties no gultas un nenokavēt nākamo vilcienu. Katastrofa patiešām sākas tad, kad Gregora izskatu atklāj viņa ģimene un uzņēmuma pārzinis, kas ir atnācis noskaidrot, kāpēc viņš nav laikus ieradies darbā. Kamēr pārzinis sašutumā pamet notikumu vietu, Gregora tēvs, apbruņojies ar spieķi, iedzen dēlu-kukaini atpakaļ istabā. Tajā pašā laikā, mēģinādams paskaidrot savus labos nodomus, Gregors konstatē, ka ir zaudējis spēju runāt.
Sēdot ieslēgts savā istabā un pārtiekot no pārtikas atliekām, ko viņam atnes māsa Grēta, un pret kurām viņa kukaiņa gaume neprotestē, Gregors vēl kādu laiku cer, ka kaut kādā nezināmā ceļā spēs atgūt zaudēto kontroli pār situāciju. Viņš bija uzņēmies rūpes par savējiem pēc tēva uzņēmuma bankrotēšanas un viņam atlika strādāt vēl dažus gadus, lai dzēstu ģimenes parādus. Pamazām pārējie iemācās iztikt bez viņa. Zamza vecākais, kas līdz šim šķita nespējīgs, ja ne mirstošs, atrod šveicara vietu. Māte, neskatoties uz astmu, kas to moka, mājās šuj pēc pasūtījuma. Māsa, kura pavadīja dienas spēlējot vijoli, strādā par veikalnieci un vakaros mācās stenogrāfiju un franču valodu, lai uzlabotu savas karjeras izredzes. Gregora veselība neizskaidrojami pavājinās ik dienu.
Dzīvoklis tiek daļēji izīrēts. Durvis uz Gregora istabu paliek ciet un pati istaba pārtop par nevajadzīgo lietu un atkritumu piebāztu kambari. Tēvs, māte un māsa, šķiet, vispār aizmirsuši par viņa esamību, taču kādā vakarā Gregors tiek ārā. Pārpratumu virknē viņš nostāda pret sevi īrniekus un ģimeni. Māsa Grēta, kas vēl nesen par viņu gādāja, izvirza domu, ka šis riebīgais kukainis nevar būt viņu Gregors un ka pienācis tikt no viņa vaļā. Neviens vēl neuzdrošinās iedomāties, kā. Viņiem arī nebūs tas jādara, jo tajā pašā naktī Gregors mirst.
Nākamajā rītā Zamzas ģimene dodas pastaigā, pat nepainteresējoties, kur kalpone izmetusi beigtā kukaiņa atliekas.
Smadzeņu insults
Smadzeņu insults ( no — "ielēkt"‚ "pazemot") jeb smadzeņu trieka ( no  — "trieciens") ir medicīnisks stāvoklis, kurā asinsrites traucējumi smadzenēs izraisa šūnu nāvi. Ir divi galvenie insulta veidi: išēmisks, ko izraisa asinsrites trūkums, un hemorāģisks, ko izraisa asiņošana. Abi izraisa bojājumus smadzeņu daļu pareizai darbībai.